Politicament, chunto con o suyo amigo o cheneral Ludwig Beck, von Manstein estió uno d'os melitars que resistioron a creixent influencia d'o Nationalsozialistische Deutsche Arbeiterpartei d'Adolf Hitler en a recién creyata Wehrmacht (a succesora d'a Reichswehr). Seguntes Álvaro Lozano, despreciaba a o nazismo, encara que aduyó a Hitler en a suya campanya ta restaurar o poderío melitar alemán. O 4 de febrero de 1938, considerato por as autoridatz d'o Tercer Reich de Hitler como poco cooperativo con o nuevo rechimen, fue retirato d'o Estato Mayor y se li metió a mandar a 18ª División d'Infantería, en Liegnitz (Silesia), con o ran de Generalleutnant. Dende Silesia prenió parte en 1938 en as operacions melitars de l'anexión a o Tercer Reich d'o territorio d'os Sudetes, en Checoslovaquia.